*Приложение № 5*

**ПРОЕКТ НА ДОГОВОР**

№ ........

Днес …………. 20…. г. в гр. София, се сключи настоящия договор между:

**МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА,** с адрес гр. София 1000, ул. „Дякон Игнатий” № 9, с Булстат 000695388, представлявано от **Иван Марков**, в качеството на главен секретар на Министерството на транспорта, информационните технологии и съобщенията и **Иван Иванов** – директор на дирекция „Финанси“,

**ИЗПЪЛНИТЕЛНА АГЕНЦИЯ „ПРОУЧВАНЕ И ПОДДЪРЖАНЕ НА РЕКА ДУНАВ“, ЕИК: 000513106, ПМС 212/29. 11. 1999 г.,** със седалище и адрес на управление: гр. Русе, ул. „Славянска” № 6, представлявана от инж. Павлин Цонев -изпълнителен директор и Иваничка Енчева, директор на дирекция Административно-правно и финансово-стопанско обслужване, във връзка със сключено споразумение С-7 от 18.09.2019 г. за провеждане на съвместно възлагане на обществена поръчка,наричани по- долу заедно **„ВЪЗЛОЖИТЕЛ”**, от една страна

**и**

**……………………………………………,** със седалище и адрес на управление: ……………………………………………………………., ЕИК …………………….., представлявано от …………………………………………………………..в качеството си на………………………………………………….., определен за Изпълнител със Заповед ……………………………………. по проведена процедура за възлагане на обществена поръчка с предмет: „Изпълнение на драгаж за подобряване на условията за корабоплаване по фарватера на река Дунав от ркм 610 до ркм 374.100“ и наричан по-долу за краткост „**ИЗПЪЛНИТЕЛ“**, от друга страна, се сключи настоящия договор за следното:

**І. Предмет на договора**

 **Чл. 1**. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение със свои ресурси, на свой риск и отговорност: „Изпълнение на драгаж за подобряване на условията за корабоплаване по фарватера на река Дунав от ркм 610 до ркм 374.100“ в обема и при условията на Техническата спецификация и приложенията към нея (Приложение № 1), техническото предложение към офертата (Приложение № 2) и ценовото предложение към офертата (Приложение № 3) на **ИЗПЪЛНИТЕЛЯ.**

 **(2)** Дейността по ал. 1 включва текущо драгиране в посочени от **ВЪЗЛОЖИТЕЛЯ ИАППД** зони в река Дунав от ркм 610 до ркм 374.100, включително транспортиране и депониране на драгираните маси в определени от **ВЪЗЛОЖИТЕЛЯ ИАППД** депа, наричана по-долу „драгажни работи“.

**ІІ. Срокове и място на изпълнение**

 **Чл. 2.** Настоящият договор влиза в сила от деня, следващ деня на изтичане срока на изпълнение на Договор № Д-5/23.02.2018 г., в съответствие с чл. 2 от Договор № Д-5/23.02.2018 г. Настоящият договор е със срок на изпълнение до 36 месеца, считано от датата на влизането му в сила или до изчерпване на стойността му, което от двете обстоятелства настъпи по-рано.

 **Чл. 3.** **(1)** **ИЗПЪЛНИТЕЛЯТ** започва извършването на драгажните работи в 10-дневен срок след получаването на писмено уведомление от **ВЪЗЛОЖИТЕЛЯ ИАППД**, в което се посочва определената зона за драгиране и срока за извършване на драгажните работи в тази зона.

**(2)** Към писменото уведомление по ал. 1 се прилага изготвен от **ВЪЗЛОЖИТЕЛЯ** **ИАППД** проект на драгаж, съдържащ обяснителна записка, драгажен план и схема с място за разтоварване/депониране в река Дунав на драгираните земни маси, съгласно изискванията на Техническата спецификация.

**(3)** **ИЗПЪЛНИТЕЛЯТ** извършва възложените драгажни работи съгласно проекта за драгаж и при условията на Техническата спецификация.

**(4)** **ИЗПЪЛНИТЕЛЯТ** извършва възложените обем драгажни работи в срок, посочен в писменото уведомление по ал. 1, който се изчислява пропорционално спрямо предложения с офертата му срок за извършване на драгажни работи за 20 000 м3.

**(5)** Възложената драгажна работа се счита за изпълнена с подписване на приемо-предавателен протокол по чл. 8, ал. 1, т. 1.

**Чл. 4. (1) ИЗПЪЛНИТЕЛЯТ** спира изпълнението на възложените по чл. 3 драгажни работи при:

1. проверки от компетентни контролни органи;

2. изпълнение на непредвидени работи, посочени в техническата спецификация.

3. неблагоприятни метеорологични условия – силен вятър повече от 12 м/s и видимост по-малка от 1000 m;

4. престой за даване път на кораби, в случай на промяна на трасето на фарватера.

**(2)** За наличие на обстоятелство по ал. 1 **ИЗПЪЛНИТЕЛЯТ** уведомява **ВЪЗЛОЖИТЕЛЯ ИАППД** писмено, като посочва причината за спирането и прилага съответни доказателства. Срокът за изпълнение на драгажните работи спира за периода на спиране на изпълнението.

 **(3)** За спирането се съставя протокол, подписан от упълномощени представители на страните. Изпълнението на драгажните работи се възобновява след отпадане причините за спирането, за което упълномощени представители на страните подписват протокол, в който се посочва датата на възобновяване на изпълнението. Оставащата драгажна работа не се възобновява в случай, че **ВЪЗЛОЖИТЕЛЯТ ИАППД** прецени, че същата е станала ненужна, поради невъзможност за постигане на целите на драгажа.

 **Чл. 5.** Драгажните работи се изпълняват в река Дунав от ркм 610 до ркм 374.100, в посочените от **ВЪЗЛОЖИТЕЛЯ ИАППД** зони съгласно техническата спецификация.

**ІІІ. ЦЕНа на договора И НАЧИН НА ПЛАЩАНЕ**

 **Чл. 6.** **(1)** Стойността на договора е в размер на……………без ДДС, ………………… със ДДС съгласно ценовото предложение към офертата – Приложение № 3.

 **(2)** Количествата изкопни работи са ориентировъчни, като обемът драгирана плътна земна маса се определя чрез хидрографни измервания и изчисления съгласно Раздел VII и VIII от техническата спецификация.

 **(3)** Единичните цени от ценовата оферта на **ИЗПЪЛНИТЕЛЯ** са фиксирани за времето на договора и не подлежат на актуализация.

 **(4)** В цената на договора се включват всички разходи за изпълнение на драгажните работи по чл. 1, ал. 2, включително непредвидените работи.

 **Чл. 7.** **(1)** В случай, че при изпълнение на възложените работи, възникнат непредвидени работи по смисъла на раздел V, т. 1.3 от Техническата спецификация, **ИЗПЪЛНИТЕЛЯ**Т уведомява незабавно писмено **ВЪЗЛОЖИТЕЛЯ ИАППД**. Тези работи се извършват след изрично писмено съгласие от страна на **ВЪЗЛОЖИТЕЛЯ.**

 **(2)** Стойността на непредвидените работи е не повече от **1** % от стойността на договора.

 **(3)** Стойността на извършените непредвидени работи в зоната на драгиране се определят съгласно раздел V, т. 1.3.3 от Техническата спецификация.

 **(4)** За извършването и заплащането на непредвидените работи се съставят и подписват двустранни констативни протоколи по раздел V, т. 1.3.4 от Техническата спецификация.

 **Чл. 8.** **(1)** Плащане се извършва след приемане на действително извършените драгажни работи в зоната на драгиране въз основа на следните документи:

 **1.** подписан от страните приемо-предавателен протокол за приемане на извършените драгажни работи, възложени с драгажния план с приложени протоколи, хидрографни снимки, изпълнителни чертежи и др., включително Акт за установяване количествата и качеството на извършените драгажни работи, възложени с драгажния план;

 **2.** Фактура, издадена от **ИЗПЪЛНИТЕЛЯ**.

 **(2)** Дължимите суми се превеждат в 30 - дневен срок след получаване на писмено искане от **ИЗПЪЛНИТЕЛЯ** за плащане, придружено с документите по ал. 1, по банков път по сметка на **ИЗПЪЛНИТЕЛЯ:**

IBAN

BIC

Банка

 **(3**) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** **МТИТС** за всички последващи промени в сметката по ал. 2 в срок от 3 (три) работни дни, считано от момента на промяната. В случай, че **ИЗПЪЛНИТЕЛЯТ** не уведоми **ВЪЗЛОЖИТЕЛЯ МТИТС** в този срок, плащанията се считат за надлежно извършени.

 **(4)** В случаите, когато е начислена неустойка, **ВЪЗЛОЖИТЕЛЯТ МТИТС** заплаща дължимото възнаграждение след изплащане на неустойката от страна на **ИЗПЪЛНИТЕЛЯ.**

 **(5)** *(Алинея 5 се включват в договора, ако Изпълнителят е посочил, че ще ползва подизпълнител в офертата си)* Когато отделна зона за драгиране се изпълнява от подизпълнител, **ВЪЗЛОЖИТЕЛЯТ МТИТС** заплащавъзнаграждението на подизпълнителя въз основа на искане при условията на чл. 66, ал. 7-10 от ЗОП.

**ІV. Права и задължения на изпълнителя**

**Чл. 9. (1)** **Изпълнителят** е длъжен:

**1.** да изпълни качествено и в срок работите, които са предмет на този договор, съгласно изискванията на Техническата спецификация на **ВЪЗЛОЖИТЕЛЯ**;

**2.** да осигурява достъп до района на обекта на **ВЪЗЛОЖИТЕЛЯ ИАППД** и неговите представители за осъществяване на контрол в процеса на работата;

**3.** да изпълни поръчката с изискуемите съгласно Техническата спецификация персонал и техника;

**4.** да отстранява за своя сметка недостатъците в качеството на изпълнените работи в срокове, определени от **ВЪЗЛОЖИТЕЛЯ ИАППД**;

**5.** заедно с неговите подизпълнители да спазва всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право съгласно приложение № 10 към чл. 115 от ЗОП;

**6.** да депонира драгираните маси единствено в определеното място в съответствие с проекта за драгаж;

**7.** да използва техника, с която изпълнява възложените работи – предмет на договора, в съответствие с техническата спецификация и да я поддържа в състояние да е годна за качествено изпълнение на предмета на поръчката;

**8.** да осигурява условия за безопасна работа съгласно нормативните актове в областта на безопасността на корабоплаването, техническата безопасност, охраната на труда и пожарната безопасност в периметъра на драгажните дейности, както и да прилага адекватни мерки за сигурност;

**9.** да спазва заповедите, правилата и разпорежданията на компетентните органи, действащи в общия българо-румънски участък на река Дунав;

**10.** в срок до 3 работни дни от подписването на договора да съобщи писмено на **ВЪЗЛОЖИТЕЛЯ** **ИАППД** имената на длъжностните лица за контакт и съдействие от страна на **ИЗПЪЛНИТЕЛЯ** и подизпълнителите при упражняването на контрола от страна на **ВЪЗЛОЖИТЕЛЯ ИАППД**;

**11.** да уведомява **ВЪЗЛОЖИТЕЛЯ ИАППД** за всякакви промени в предоставената информация в хода на изпълнението на поръчката.

**(2)** Всякакви санкции, наложени от компетентните органи, както и щетите, нанесени на трети лица по вина на работници или подизпълнители на **ИЗПЪЛНИТЕЛЯ** са за сметка на **ИЗПЪЛНИТЕЛЯ**.

*(Алинеи 3-8 се включват в договора, ако Изпълнителят е посочил, че ще ползва подизпълнител в офертата си)*

**(3)** **ИЗПЪЛНИТЕЛЯТ** е длъжен да сключи договор за подизпълнение, когато е обявил в офертата си ползването на подизпълнител.

**(4)** След сключване на договора и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** **ИАППД** за името, данните за контакт и представителите на подизпълнителите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката.

**(5)** Замяна или включване на подизпълнител по време на изпълнение на договор за обществена поръчка се допуска при условията на чл. 66, ал. 14 от ЗОП.

**(6)** При замяна или включване на подизпълнител **ИЗПЪЛНИТЕЛЯТ** представя на **ВЪЗЛОЖИТЕЛЯ** копие на договора с новия подизпълнител заедно с всички документи, които доказват изпълнението на условията по чл. 66, ал. 14 от ЗОП, в срок до три дни от неговото сключване..

**(7)** Подизпълнителите нямат право да превъзлагат една или повече от дейностите, които са включени в предмета на договора за подизпълнение.

**(8)** Независимо от възможността за използване на подизпълнители отговорността за изпълнение на договора за обществена поръчка е на **ИЗПЪЛНИТЕЛЯ.**

**Чл. 10.** **ИЗПЪЛНИТЕЛЯТ** има право:

1. да получи уговореното възнаграждение при условията и в сроковете по този договор;
2. да иска от **ВЪЗЛОЖИТЕЛЯ** **ИАППД** съдействие при изпълнение на възложената работа.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 **Чл. 11. (1) ВЪЗЛОЖИТЕЛЯТ МТИТС** е длъжен да заплати на **ИЗПЪЛНИТЕЛЯ** извършената работа при условията и сроковете в този договор.

 **(2) ВЪЗЛОЖИТЕЛЯТ ИАППД** е длъжен:

1. в срок до 5 работни дни от подписването на договора да съобщи писмено на **ИЗПЪЛНИТЕЛЯ** имената на длъжностните лица, които ще упражняват контрол в зоната за драгиране съгласно Техническата спецификация;
2. да осигури контрол на зоната за драгиране. При необходимост, за решаването на възникнали въпроси във връзка с изпълнението на работата, да осигури съответното техническо лице в срок до два работни дни след писмено поискване от **ИЗПЪЛНИТЕЛЯ**.

**Чл. 12**. **ВЪЗЛОЖИТЕЛЯТ** **ИАППД** има право:

**1.** при поискване да получава информация за извършваните работи;

**2.** да осъществява контрол на процеса на работа в конкретната зона на драгиране и мястото на разтоварване на земните маси, включително прегледна дневниците по Приложение № 3 и 4 от Техническата спецификация по всяко време, като **ИЗПЪЛНИТЕЛЯТ** му осигурява безпрепятствен достъп до всеки кораб от драгажната група без това да пречи на работите по драгирането, както и право на преглед на техническите средства /измервателните уреди/ на **ИЗПЪЛНИТЕЛЯ**, които използва за получаване на данни, вписвани в дневниците;

**3.** да поиска прекратяване изпълнението на възложените драгажни работи след писмено уведомление до **ИЗПЪЛНИТЕЛЯ** за покачването на водните нива и когато контролните му проверки доказват постигнати необходими минимални дълбочини в зоната на драгиране без да са завършени предвидените в драгажния план обеми драгажни работи.

**VI. ГАРАНЦИЯ**

 **Чл. 13. (1)** При подписването на този договор **ИЗПЪЛНИТЕЛЯТ** представя документ за внесена гаранция за изпълнение на договора в размер на ……………………../………………../ лв. без ДДС, представляваща 1 % от стойността на договора без ДДС.

 **(2)** Гаранцията за изпълнение е със срок на валидност – 30 дни след изтичане срока на договора.

 **(3) ВЪЗЛОЖИТЕЛЯТ МТИТС** задържа и се удовлетворява от гаранцията /съответната нейна част, когато **ИЗПЪЛНИТЕЛЯТ** не е изпълнил някое от задълженията си по договора, изпълнението е забавено или некачествено, или не съответства на изискванията на **ВЪЗЛОЖИТЕЛЯ**, или на нормативните разпоредби, както и в изрично посочените в договора случаи**.**

**(4)** Гаранцията за изпълнение се освобождава 30 дни след изтичане срока на договора.

**VII НЕПРЕДВИДЕНИ ОБСТОЯТЕЛСТВА**

 **Чл. 14.** **(1)** Страните не отговарят една спрямо друга за неизпълнение или неточно изпълнение на свое задължение в резултат на настъпило форсмажорно събитие (непреодолима сила), в това число и за причинените от това неизпълнение вреди.

 **(2)** Алинея 1 не се прилага за права или задължения на страните, които са възникнали или е трябвало да бъдат изпълнени преди настъпване на непреодолимата сила.

 **(3)** Не е налице непреодолима сила, ако събитието е настъпило в резултат на неположена грижа от някоя от страните или ако при полагане на дължимата грижа то може да бъде преодоляно.

 **(4)** Страната, изпълнението на чието задължение е възпрепятствано от форсмажорно събитие, е длъжна в тридневен срок писмено да уведоми другата страна за настъпването, съответно – за преустановяване въздействието на непреодолимата сила. Тя е длъжна да представи във възможно най-кратък срок и сертификат за форсмажор, издаден от Българската търговско-промишлена палата.

 **(5)** Страната, изпълнението на чието задължение е възпрепятствано от форсмажорно събитие, не може да се позовава на непреодолима сила, ако не е изпълнила задължението си по ал. 4.

**VIII КОНТРОЛ, ОТЧИТАНЕ И ПРИЕМАНЕ НА ВЪЗЛОЖЕНИ ДРАГАЖНИ РАБОТИ СЪГЛАСНО ДРАГАЖЕН ПЛАН**

 **Чл. 15.** При извършването на драгажни работи **ВЪЗЛОЖИТЕЛЯ ИАППД** може да извършва контролни проверки с участие на представител на **ИЗПЪЛНИТЕЛЯ** при условията на раздел VIII от Техническата спецификация.

 **Чл. 16.** **(1)** **ИЗПЪЛНИТЕЛЯТ** уведомяваписмено **ВЪЗЛОЖИТЕЛЯ ИАППД** за завършване на изпълнението на драгажните работи в зоната на драгиране на следващия ден след приключване на работата.

 **(2)** В срок не по-късно от 10 денонощия след приключването на драгажните работи **ВЪЗЛОЖИТЕЛЯ ИАППД** извършва окончателни хидрографни измервания с участие на представител на **ИЗПЪЛНИТЕЛЯ** в зоната на драгиране и по преценка в депото за разтоварване.

 **(3)** Окончателните хидрографни измервания се извършват при условията на раздел VIII от Техническата спецификация, въз основа на които **ВЪЗЛОЖИТЕЛЯТ ИАППД** съставя изпълнителен чертеж, в който се посочва количество на изпълнените обеми драгаж и оценка на отклоненията в изпълнението.

 **(4)** За установяване количествата и качеството на действително извършените, подлежащи на приемане и заплащане, драгажни работи представители на **ВЪЗЛОЖИТЕЛЯ ИАППД и ИЗПЪЛНИТЕЛЯ** съставят Акт (Приложение № 5 към Техническата спецификацията) при условията на раздел VIII от Техническата спецификация.

 **(5)** Действително извършените и подлежащи на приемане и заплащане драгажни работи се удостоверяват с протокол за приемане и предаване, който се подписва от представители на **ВЪЗЛОЖИТЕЛЯ ИАППД** и на **ИЗПЪЛНИТЕЛЯ**.

 **(6)** Отчитането и приемането на възложените драгажни работи съгласно драгажен план се извършва при условията на раздел VIII от Техническата спецификация.

**IX ИЗМЕНЕНИЕ И ПРЕКРАТЯВАНЕ НА ДОГОВОРА**

 **Чл. 17.** (1) Действието на този договор се прекратява:

1. по взаимно съгласие между страните, изразено писмено;
2. с изтичане на срока му или изчерпване на стойността на договора по чл. 6, ал. 1;

**3.** в случаите по чл. 118, ал. 1 от ЗОП.

**(2)** **ВЪЗЛОЖИТЕЛЯТ** може да прекрати договора без предизвестие, по вина на **ИЗПЪЛНИТЕЛЯ**, когато същият:

**1.** е спрял изпълнението на възложената драгажна работа извън посочените в чл. 4, ал. 1-3 случаи;

**2.** не е изпълнил точно някое от задълженията си по договора, в това число не извършва драгажни работи по уговорения начин или с нужното качество;

**3.** не отстрани в срок, определен от **ВЪЗЛОЖИТЕЛЯ ИАППД**, констатирани недостатъци, отправени забележки или искания за поправка.

**(3)** В случаите по ал. 2 **ВЪЗЛОЖИТЕЛЯТ** едностранно прекратява договора, като има право да усвои пълния размер на гаранцията за изпълнение.

**(4)** **ВЪЗЛОЖИТЕЛЯТ** може да прекрати договора едностранно с 30-дневно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на **ИЗПЪЛНИТЕЛЯ** и одобрени от **ВЪЗЛОЖИТЕЛЯ** **ИАППД** дейности по изпълнение на договора.

**IX САНКЦИИ И НЕУСТОЙКИ**

 **Чл. 18.** При забава в изпълнението по чл. 3, ал. 4 **ИЗПЪЛНИТЕЛЯТ** дължи неустойка в размер на 1 % за всеки просрочен ден от стойността на възложените драгажни работи в драгажния план, но не повече от 10 % от тази стойност.

 **Чл. 19.** В случаите на прекратяване на договора по чл. 17, ал. 2 **ВЪЗЛОЖИТЕЛЯТ** има право да получи неустойка в размер на 5% от общата стойност на договора.

**X ЗАКЛЮЧИТЕЛНИ РАЗПОРЕДБИ**

 **Чл. 20** Всяка от страните е длъжна да третира като конфиденциална и да не разпространява, пред които да е било трети лица всяка информация, станала й известна при или по повод изпълнението на настоящия договор, както и да опазва търговската тайна на другата страна.

 **Чл. 21** Изменения в договора могат да се извършват съгласно Закона за обществени поръчки.

 **Чл. 22.** За неуредените в този договор въпроси се прилагат разпоредбите на Закона за задълженията и договорите, Закона за обществените поръчки и други нормативни актове, уреждащи взаимоотношенията между страните.

 **Чл. 23.** Всички спорове между страните се уреждат чрез преговори, а при непостигане на съгласие – по съдебен ред.

 **Чл. 24.** Всички съобщения във връзка с този договор са валидни, ако са направени в писмена форма от упълномощените представители на страните и изпратени на съответните адреси (в т.ч. факс номера) и електронна поща, посочени в този договор. Ако някоя от страните промени адреса си (в т. ч факс номера си), следва незабавно да уведоми другата за направените промени.

 За Възложителя:

МТИТС:

ИАППД: …………………………………………………………………………………………….

 За Изпълнителя:

 …………………………………………………………………………………

 Настоящият договор се състави и подписа в четири еднообразни екземпляра − три за Възложителя и един за Изпълнителя и съдържа следните приложения, неразделна част от него:

1. Техническа спецификация за изпълнение на изпълнение на драгаж за подобряване на условията за корабоплаване по фарватера на река Дунав от ркм 610 до ркм 374,100.
2. Техническо предложение на Изпълнителя.
3. Ценово предложение на Изпълнителя.

**ВЪЗЛОЖИТЕЛ: ИЗПЪЛНИТЕЛ:**